LIETUVOS AUTOMOBILIŲ KELIŲ DIREKCIJOS   
PRIE SUSISIEKIMO MINISTERIJOS GENERALINIO DIREKTORIAUS



ĮSAKYMAS

**DĖL LIETUVOS AUTOMOBILIŲ KELIŲ DIREKCIJOS PRIE SUSISIEKIMO MINISTERIJOS GENERALINIO DIREKTORIAUS 2006 M. BALANDŽIO 28 D. ĮSAKYMO NR. V-103 „DĖL KELIŲ PRIEŽIŪROS VADOVO I DALIES „AUTOMOBILIŲ KELIŲ PRIEŽIŪROS NORMATYVAI“ PN-05 PATVIRTINIMO“ PAKEITIMO**

2008 m. balandžio 28 d. Nr. V-84

Vilnius

Vadovaudamasis Lietuvos automobilių kelių direkcijos prie Susisiekimo ministerijos nuostatų, patvirtintų Lietuvos Respublikos susisiekimo ministro 2006 m. lapkričio 30 d. įsakymu Nr. 3-457 „Dėl Lietuvos automobilių kelių direkcijos prie Susisiekimo ministerijos nuostatų patvirtinimo“ (Žin., 2006, Nr. [133-5041](https://www.e-tar.lt/portal/lt/legalAct/TAR.D44627EE32C7)), 13.4 punktu,

pakeičiu Kelių priežiūros vadovo I dalį „ Automobilių kelių priežiūros normatyvai“ PN-05, patvirtintą Lietuvos automobilių kelių direkcijos prie Susisiekimo ministerijos generalinio direktoriaus 2006 m. balandžio 28 d. įsakymu Nr. V-103 „Dėl Kelių priežiūros vadovo I dalies „Automobilių kelių priežiūros normatyvai“ PN-05 patvirtinimo“ (Žin., 2006, Nr. [55-1994](https://www.e-tar.lt/portal/lt/legalAct/TAR.C4625D4B8F31)):

1. Įrašau I skyriaus „Bendrosios nuostatos“ 2.6 papunktyje vietoj raidžių ir skaičių „(KAM-99)“ raides „(KAM)“.

2. Papildau I skyriaus „Bendrosios nuostatos“ 4 punktą šia pastraipa:

„Ši KPV dalis, atsižvelgiant į gamtosaugai aktualias problemas, papildyta triukšmą slopinančių sienučių, pylimų, nuotekų valymo įrenginių, perėjų laukiniams gyvūnams, varliagyviams, sulaikančių laukinius gyvūnus, varliagyvius tvorų priežiūros reikalavimais, įtraukiant išvardytas kelio elementų dalis į kelio elementų klasifikaciją.“

3. Įrašau I skyriaus „Bendrosios nuostatos“ 6 punkte vietoj raidžių ir skaičių „(KAM-99)“ raides „(KAM)“.

4. Papildau I skyriaus „Bendrosios nuostatos“ 7 punktą šia pastraipa:

„Pašalinus pažaidas, kelio elementai (jų dalys) turi atitikti tuos pačius techninius reikalavimus, nurodytus norminiuose dokumentuose, pagal kuriuos jie buvo įrengti, ir turėti tas pačias savybes.“

5. Papildau 1 lentelės 5 punktą „Kelio pastatai ir inžinerinė įranga“ šiuo 5.9 papunkčiu:

„**5.9. Aplinkosaugos įrenginiai:**

5.9.1. triukšmą slopinančios sienutės, pylimai;

5.9.2. nuotekų valymo įrenginiai;

5.9.3. perėjos laukiniams gyvūnams, varliagyviams“.

6. Išdėstau 1 lentelės 8.3 punktą „Tvoros“ taip:

„8.3. Tvoros:

8.3.1. sulaikančios pėsčiuosius ir dviratininkus;

8.3.2. sniegatvorės;

8.3.3. sulaikančios laukinius gyvūnus, varliagyvius“.

7. Išbraukiu PN-05 IV skyriaus „Normatyvai“ 2 lentelės pozicijoje „1.1.1.5. Žolės danga“ rodiklio reikalavimus žolės aukščiui visų rūšių keliams visose skiltyse „Priežiūros lygiai“, taip pat šios lentelės pozicijose: „1.1.2.5. Žolės danga“, „1.1.3.4. Žolės danga“ skiltyje „Reikalavimai“ žodžius: „Žolės aukščiui ir...“.

8. Įrašau IV skyriaus „Normatyvai“ 2 lentelėje vietoj 1.4.1.2 rodiklio pavadinimo „Želdynai“ pavadinimą „Krūmai ir žolės danga“.

9. Įrašau IV skyriaus „Normatyvai“ vietoj 7 lentelės pavadinimo „2.2. Žvyro, žvyro-skaldos dangos (žvyrkeliai)“ pavadinimą „2.2. Žvyro, žvyro ir skaldos, skaldos dangos (žvyrkeliai)“.

10. Papildau IV skyriaus „Normatyvai“ 7 lentelės rodiklio „2.2.8. Priežiūra žiemą“ skiltį „Reikalavimai“ šia pastaba:

*PASTABA. Sningant ir (arba) pustant, esant apledėjimui, valymo ir (arba) barstymo trukmei, taip pat eismo nutrūkimo laikotarpiui, esant ypač sudėtingoms meteorologinėms sąlygoms, galioja 6 lentelės 2.1.13 papunkčio reikalavimai.“*

11. Papildau IV skyriaus „Normatyvai“ 10 lentelę šiuo rodikliu „3.2.8. Priežiūra žiemą“:

|  |  |  |  |  |
| --- | --- | --- | --- | --- |
| „3.2.8. Priežiūra žiemą | Reikalavimai taikomi pagal 9 lentelės 3.1.12 papunktį“ |  |  |  |

12. Įrašau IV skyriaus „Normatyvai“ vietoj 13 lentelės pavadinimo „5.1. Autobusų stotelių peronai keleivių įlipimui ir išlipimui“ pavadinimą „5.1. Autobusų stotelių keleivių įlipimo ir išlipimo peronai“.

13. Išdėstau IV skyriaus „Normatyvai“ 15 lentelės rodiklį „5.3.2.1. Aplinkos švarumas“ taip:

|  |  |  |  |  |
| --- | --- | --- | --- | --- |
| „5.3.2.1 Aplinkos švarumas | Aplinka apie šulinius, šaltinius turi būti tvarkoma, šiukšlės turi būti surenkamos laikantis 5.3.1.1 punkto reikalavimų | taip | taip | taip |
| Šulinėliai turi būti sandariai uždengti ir su įrengtu rankiniu siurbliu“ | taip | taip | taip |

14. Įrašau IV skyriaus 17 lentelėje vietoj rodiklio „5.5.3. Išgriebimo duobė“ šifro „5.5.3“ šifrą „5.5.2.“

15. Papildau IV skyriaus „Normatyvai“ 17 lentelę šiuo rodikliu „5.5.3. Aplinkos švarumas“:

|  |  |  |  |  |
| --- | --- | --- | --- | --- |
| „5.5.3. Aplinkos švarumas | Šiukšlės, atsitiktiniai daiktai iš teritorijos, priklausančios tualetams, turi būti surenkamos ne rečiau kaip nurodyta 5.5.1 punkto reikalavime“ |  |  |  |

16. Įrašau IV skyriaus 20 lentelėje vietoj 5.8.1 elemento dalies pavadinimo „5.8.1. KIS įrenginiai“ pavadinimą „5.8.1. KOSIS ir eismo apskaitos įrenginiai“.

17. Papildau PN-05 IV skyrių „Normatyvai“ nauja 20a lentele „5.9. Aplinkosaugos įrenginiai“ (pridedama).

18. Pakeičiu PN-05 IV skyriaus 26 lentelę „8.3. Tvoros“ (pridedama).

GENERALINIS DIREKTORIUS VIRGAUDAS PUODŽIUKAS

**5.9. Aplinkosaugos įrenginiai**

**20a lentelė**

| **RODIKLIAI** | **REIKALAVIMAI** | | **Priežiūros lygiai** | | |
| --- | --- | --- | --- | --- | --- |
| **I – AUKŠTAS** | **II – VIDUTINIS** | **III – ŽEMAS** |
| ***5.9.1. Triukšmą slopinančios sienutės, pylimai*** | | | | | |
| ***5.9.1.1.***  **Švarumas** | Triukšmą slopinančios sienutės turi būti tvarkingos, švarios, nuo jų turi būti nuvalomas purvas, naftos produktų dėmės: | |  |  |  |
| • pirmą kartą pavasarį – iki | | balandžio 15 d. | balandžio 25 d. | gegužės 5 d. |
| • po to – iki žiemos sezono ne rečiau kaip: | |  |  |  |
| – magistraliniuose keliuose | | 3 kartus | 2 kartus | 1 kartą |
| – krašto ir rajoniniuose keliuose | | 2 kartus | 1 kartą | reikalavimo nėra |
| Nuo triukšmo slopinimo pylimų šiukšlės, atsitiktiniai daiktai turi būti surenkami: | |  |  |  |
| • pirmą kartą pavasarį – per 15 parų nutirpus sniegui, bet ne vėliau kaip iki | |  |  |  |
| balandžio 20 d. | balandžio 25 d. | balandžio 30 d. |
| • vėliau – ne rečiau kaip: | |  |  |  |
| – magistraliniuose keliuose | | 2 kartus per mėnesį | 1 kartą per mėnesį | 1 kartą per 2 mėnesius |
| – krašto ir rajoniniuose keliuose | | 1 kartą per mėnesį | 1 kartą per 2 mėnesius | 1 kartą per 3 mėnesius |
| ***5.9.1.2.***  ***Pažaidos*** | Atsiradusios pažaidos: korozijos židiniai metaliniuose elementuose, sienutėse pramuštos skylės, sulaužytos lentos, plokštės ir kiti avarijų bei vandalizmo padariniai, įskaitant piešinius, pvz., grafitus, turi būti pašalinamos per: | |  |  |  |
| – magistraliniuose keliuose | | 1 savaitę | 2 savaites | 1 mėnesį |
| – krašto ir rajoniniuose keliuose | | 2 savaites | 1 mėnesį | 2 mėnesius |
| Triukšmo slopinimo pylimuose neturi būti išplovų, sutvirtinimo pažaidų, o atsiradusios turi būti pašalinamos per: | |  |  |  |
| – magistraliniuose keliuose | | 1 savaitę | 2 savaites | 1 mėnesį |
| – krašto ir rajoniniuose keliuose | | 2 savaites | 1 mėnesį | 2 mėnesius |
| ***5.9.1.3.***  ***Žolės danga*** | Per vegetacinį periodą žolė ant triukšmo slopinimo pylimų turi būti pjaunama reguliariai vienodu aukščiu, nepaliekant kuokštų, ne rečiau kaip | |  |  |  |
|  |  |  |
| 2 kartus | 2 kartus | 2 kartus |
| Pirmą kartą žolė nupjaunama iki liepos 1 d., antrą kartą- iki spalio 15 d. | | taip | taip | taip |
|  |  |  |
| ***5.9.2. Nuotekų valymo įrenginiai*** | | | | | |
| ***5.9.2.1.***  ***Techninė būklė*** | | Nuotekų valymo įrenginiai turi būti tvarkingi, funkcionuojantys Šalinant sėsdintuvuose ir nuotekų nuleidimo latakuose susikaupusį dumblą, draudžiama jį paskleisti saugomo vandens telkinio aplinkoje. Jeigu patikrinus nustatyta, kad dumblas turi aplinkai pavojingų teršalų arba neturint duomenų apie tai, jis turi būti sutvarkomas pagal Atliekų tvarkymo taisykles, 1999 m. liepos 14 dieną patvirtintas aplinkos ministro įsakymu Nr. 217 (Žin., 1999, Nr. [63-2065](https://www.e-tar.lt/portal/lt/legalAct/TAR.38E37AB6E8E6)). Susikaupus naftos produktų perviršiui, jie turi būti nusiurbiami ir išvežami | taip | taip | taip |
| taip | taip | taip |
| Rezervuarų, nuotekų nuleidimo latakų, griovių vidiniai šlaitai turi būti nušienaujami: pirmą kartą – iki liepos 1 d., antrą kartą – iki spalio 15 d. |
| taip | taip | taip |
| Žolė turi būti šalinama iš nuotekų nuleidimo latakų, griovių dugno | nuolat | ne rečiau kaip 7 kartus per sezoną | ne rečiau kaip 2 kartus per sezoną |
|  |  |  |  |
| Gelžbetoniniai šulinėliai ir žiotys turi būti: |  |  |  |
| • nesulaužyti | taip | taip | taip, bet gali būti įtrūkę |
| • kraštai gali būti aptrupėję ne daugiau kaip | 1,0 cm | 2,0 cm | 4,0 cm |
| • esant didesnėms pažaidoms, turi būti suremontuojami arba pakeičiami per |  |  |  |
| 1 savaitę | 2 savaites | 1 mėnesį |
| • švarūs – sąnašos, šiukšlės turi būti išvalomos: |  |  |  |
| – pavasarį po polaidžio – per | 10 parų | 20 parų | 1 mėnesį |
| – vėliau | po kiekvienos liūties | 1 kartą per 2 mėnesius | 1 kartą per 3 mėnesius |
| – būtinai prieš užšąlant | taip | taip | taip |
| *PASTABA. Švarumo reikalavimas taip pat galioja šulinėliams iš plastikinių vamzdžių* |  |  |  |
|  |  |  |
| • ištekėjimo žiotys turi būti su apsauginėmis grotelėmis, |  |  |  |
| neužsikimšusios | taip | taip | taip |
| • plastikinių vamzdžių šulinėliai turi būti su ketinėmis grotelėmis | taip | taip, tačiau gali būti ne daugiau kaip 5% su laikinomis | taip, tačiau gali būti ne daugiau kaip 10% su laikinomis |
| Trūkstant grotelių, jos turi būti uždedamos per | 1 savaitę | 10 parų | 15 parų |
| ***5.9.3. Perėjos laukiniams gyvūnams, varliagyviams*** | | | | | |
| ***5.9.3.1.***  ***Švarumas*** | | Šiukšlės ir atsitiktiniai daiktai iš perėjų ir jų prieigų turi būti surenkami ir pašalinami: |  |  |  |
| • pirmą kartą pavasarį – iki | balandžio 15 d. | balandžio 25 d. | gegužės 5 d. |
| • po to ne rečiau kaip: | 3 kartus | 2 kartus | 1 kartą |
| *PASTABA. Perėjos varliagyviams turi būti išvalomos tuoj pat tik nutirpus sniegui* |  |  |  |
| ***5.9.3.2.***  ***Techninė būklė*** | | Požeminės perėjos laukiniams gyvūnams, varliagyviams turi būti be sąnašų. Perėjų dugnas turi būti visas padengtas tokių pačių medžiagų, kurios buvo naudotos įrengimo metu, ne plonesniu sluoksniu už nurodytą projekte ir (arba) atitinkamame norminiame dokumente. Perėjų angos ir prieigos kelio juostos zonoje turi būti neapžėlusios savaime užaugusiais krūmais, medžiais. | taip | taip | taip |
| ***5.9.3.3.***  ***Pažaidos*** | | Metalinių gofruotų vamzdžių perėjose korozijos pažeistų plotų neturi būti, o atsiradusios pažaidos turi būti ištaisomos: |  |  |  |
| • pavasarį, esant sausam orui ir ne žemesnei kaip +10°C temperatūrai, – iki | gegužės 5 d. | gegužės 15 d. | gegužės 25 d. |
| • vėliau – per: |  |  |  |
| – magistraliniuose keliuose | 1 savaitę | 10 parų | 20 parų |
| – krašto keliuose | 10 parų | 20 parų | 1 mėnesį |
| Gelžbetoninių konstrukcijų perėjose ištrupėjusio ar erozijos pažeisto betono paviršiaus neturi būti daugiau kaip |  |  |  |
| 5% paviršiaus | 10% paviršiaus | 15% paviršiaus |
| Atsiradus didesnėms pažaidoms, jos turi būti ištaisomos: |  |  |  |
| • pavasarį, esant sausam orui ir ne žemesnei kaip +10°C temperatūrai, – iki |  |  |  |
| gegužės 5 d. | gegužės 15 d. | gegužės 25 d. |
| • vėliau – per: |  |  |  |
| – magistraliniuose keliuose | 1 savaitę | 2 savaites | 1 mėnesį |
| – krašto keliuose | 2 savaites | 1 mėnesį | 2 mėnesius |
| ***5.9.3.4.***  ***Priežiūra žiemą*** | | Perėjų angos neturi būti užpustytos, dugnas prie jų – neapledėjęs. Sniego pusnys prie angų neturi būti aukštesnės kaip 0,5 m, susidarius aukštesnėms, jos turi būti pašalinamos. Taip pat sniego pusnys turi būti pašalinamos prieš kiekvieną polaidį. |  |  |  |
|  |  |  |
|  |  |  |
| taip | taip | taip |

**8.3. Tvoros**

**26 lentelė**

| **RODIKLIAI** | **REIKALAVIMAI** | | **Priežiūros lygiai** | | | |
| --- | --- | --- | --- | --- | --- | --- |
| **I – AUKŠTAS** | | **II – VIDUTINIS** | **III – ŽEMAS** |
| ***8.3.1. Sulaikančios pėsčiuosius ir dviratininkus*** | | | | | |  |
| ***8.3.1.1.***  ***Estetinė būklė*** | Metalinių vamzdžių, tinklo tvoros turi būti tvarkingos, švarios, nuo jų turi būti nuvalomas purvas, naftos produktų dėmės: | |  | |  |  |
| • pirmą kartą pavasarį – iki | | balandžio 15 d. | | balandžio 25 d. | gegužės 5 d. |
| • po to – iki žiemos sezono ne rečiau kaip: | |  | |  |  |
| – magistraliniuose keliuose | | 3 kartus | | 2 kartus | 1 kartą |
| – krašto keliuose | | 2 kartus | | 1 kartą | reikalavimo nėra |
| – rajoniniuose keliuose | | 1 kartą | | reikalavimo nėra | reikalavimo nėra |
| ***8.3.1.2.***  ***Įrengimo tikslumas*** | Tvorų rūšys, pastatymo sąlygos turi atitikti rekomendacijų R 37-01 „Automobilių kelių apsauginiai atitvarai“ reikalavimus | |  | |  |  |
| taip | | taip | taip |
| Nuokrypiai neturi būti didesni kaip: | |  | |  |  |
| – skersiniame profilyje | | ±5 cm | | ±7 cm | ±10 cm |
| – stulpelių ir vamzdžių aukščio | | ±2 cm | | ±3 cm | ±5 cm |
| – tvoros vertikalumo | | ±1,0 cm/1 m | | ±1,5 cm/1 m | ±2,0 cm/1 m |
| – ašies plane | | ±3 cm/10 m | | ±5 cm/10 m | ±7 cm/10 m |
| ***8.3.1.3.***  ***Pažaidos*** | Atsiradusios pažaidos (sulaužyti vamzdžiai, atramų stulpeliai, skylėtas arba sutraukytas tinklas) turi būti ištaisomos per: | |  | |  |  |
| – magistraliniuose keliuose | | 1 savaitę | | 2 savaites | 1 mėnesį |
| – krašto keliuose | | 2 savaites | | 1 mėnesį | 2 mėnesius |
| – rajoniniuose keliuose | | 1 mėnesį | | 2 mėnesius | 3 mėnesius |
| Nudažyto paviršiaus nutrupėjimų neturi būti daugiau kaip | | 15% tvoros ploto | | 30% tvoros ploto | 50% tvoros ploto |
| Korozijos pažeisto paviršiaus neturi būti daugiau kaip | | 10% tvoros ploto | | 20% tvoros ploto | 30% tvoros ploto |
| Atsiradusios didesnės pažaidos turi būti ištaisomos: | |  | |  |  |
| • pavasarį, esant sausam orui ir ne žemesnei kaip +10°C temperatūrai, – iki | |  | |  |  |
| gegužės 5 d. | | gegužės 15 d. | gegužės 25 d. |
| • vėliau – per: | |  | |  |  |
| – magistraliniuose keliuose | | 1 savaitę | | 2 savaites | 1 mėnesį |
| – krašto keliuose | | 2 savaites | | 1 mėnesį | 2 mėnesius |
| – rajoniniuose keliuose | | 1 mėnesį | | 2 mėnesius | 3 mėnesius |
| ***8.3.2. Sniegatvorės*** | | | | | | |
| ***8.3.2.1.***  ***Sniegatvorių priežiūra*** | Kuolai sniegatvorėms tvirtinti turi būti sukalami ne vėliau kaip iki lapkričio 15 d. | | taip | | taip | reikalavimo nėra |
| Po kiekvieno pustymo turi būti patikrinama sniegatvorių būklė, t.y. jei reikia, pakeliami arba perstatomi mediniai skydai, pakeliamas plastikinis tinklas, pakeičiami sulaužyti skydai, sulopomas arba pakeičiamas plastikinis tinklas | | taip | | taip | reikalavimo nėra |
| Nutirpus sniegui, sniegatvorės nuimamos ne vėliau kaip iki | | gegužės 1 d. | | gegužės 1 d. | reikalavimo nėra |
| ***8.3.3. Sulaikančios laukinius gyvūnus, varliagyvius*** | | | | | | |
| ***8.3.3.1.***  ***Atstatymo tikslumas*** | | Tvorų, atsižvelgiant į gyvūnų rūšis, pastatymo sąlygos, įskaitant tvorų apsaugą po aukštos įtampos elektros linijomis, turi atitikti galiojančių normatyvinių dokumentų reikalavimus ir (ar) projekto reikalavimus | | taip | taip | taip |
| Tinklo tvoros laukinių gyvūnų apsaugai turi būti atstatomos, pritaikant padėtį pagal esamus kelio šlaitus. Vienvėriai varteliai turi būti su spyruoklėmis varteliams uždaryti, dvivėriai – su užvarta. | | taip | taip | taip |
| Atstatytos tvoros aukščio nuokrypis neturi būti didesnis kaip | | ±5 cm | ±7 cm | ±10 cm |
| ***8.3.3.2.***  ***Pažaidos*** | | Nulaužti mediniai statramsčiai turi būti pakeičiami tokio paties skerspjūvio nužievintais ir impregnuotais statramsčiais; nepataisomai deformuoti metaliniai statramsčiai – padengtais antikorozine danga metaliniais statramsčiais su apsauginiais dangteliais; vielos tinklo pažaidos (skylės, sutraukytas arba nuardytas tinklas), pažeisti statramsčiai turi būti sutvarkomi per | | 1 savaitę | 2 savaites | 1 mėnesį |

\_\_\_\_\_\_\_\_\_\_\_\_\_\_\_\_\_